**ANEKS III**

**FINANSIJSKI ANEKS**

**SADRŽAJ**

ČLAN 1. - Valutna klauzula

ČLAN 2. - Frinansijske obaveze ugovornih strana u skladu sa javnim ugovorom

ČLAN 3 - Vrednost ugovorene investicije

3.1. Pinuda Koncesionara

3.1.1. Povećanje osnivačkog kapitala DPN

ČLAN 4. Naknada jedinične cene

4.1. Ponuda Koncesionara

4.2. Naplata naknade korisnicima uslugama

4.3. Obligacioni odnosi i garancije

ČLAN 5. Koncesiona naknada

5.1. Ponuda Koncesionara

5.2. Koncesiona naknada u odnosu na treća lica

ČLAN 6. Obaveza finansiranja izrade koncesione dokumentacije, planskih dokumenata kao i eksproprijacije i konverzije zemljišta

6.1. Finansiranje troškova pripreme lokacije (PDR i eksproprijacija)

6.2. Finansiranje dela izrade koncesione dokumentacije

6.3. Rok plaćanja preuzetih finansijskih obaveza

6.4. Finansiranje konverzije zemljišta

ČLAN 7. Finansijska obaveza korporativne odgovornosti i zaštite životne sredine

ČLAN 8. Obaveza predaje i plaćanja minimalnih garantovanih količina MSW

ČLAN 9. Usklađivanje finansijskih obaveza primenom valutne klauzule

ČLAN 10. Opšte odredbe

**ČLAN 1. Valutna klauzula**

1.1. Ugovorne strane su saglasne da su sve međusobne finansijske obaveze izražene u dinarima (RSD) i evrima (EUR).

1.2. Ugovoreni **obračunski kurs** je srednji kurs EUR NBS na dan obligacije.

1.3. Koncesionar sve finansijske elemente u Ponudi izražava u EUR. Kao dan obligacije za primenu ugovorenog obračunskog kursa iz prethodnog stava, smatra se dan potpisivanja Javnog ugovora. Usklađivanje finansijskih obaveza u odnosu na promenu kursa RSD-EUR u toku primene Javnog ugovora, definisano je ovim Aneksom.

**ČLAN 2. Finansijske ugovorne obaveze ugovornih strana u skladu sa Javnim ugovorom su:**

2.1. Vrednost ugovorene cene za projektovanje i izgradnju RCUO sa transfer stanicama u skladu sa Ponudom Koncesionara i ovim Aneksom **(6.1.a.i.)[[1]](#footnote-1)** (dalje: faza 1.)

2.2. Naknada jedinične cene u odnosu na eksploataciju postrojenja, obračunate po toni predatog opštinskog komunalnog otpada (MSW) koju Koncesionar dobija kao naknadu za izvršenje ugovorenih obaveza. **(6.1.a.ii)** (dalje: faza 2.)

2.3. Koncesiona naknada **(6.2.).**

2.4. Obaveza finansiranja izrade koncesione dokumentacije, planskih dokumenata,kao i ekspropijacije i konverzije zemljišta iz poljoprivrednog u gradsko građevinsko. **(4.1.)**

2.5. Korporativna odgovornost i zaštita životne sredine.**(4.1.)**

2.6. Ugovorne kazne

**ČLAN 3. Vrednost ugovorene investicije za projektovanje i izgradnju (u fazi 1).**

3.1. Koncesionar je ponudio, a Koncedent prihvatio vrednost ugovorene cene za projektovanje i izradu RCUO sa transfer stanicama u skladu sa Ponudom Koncesionara br.od Click here to enter a date. koja iznosi  evra, u dinarskoj protivvrednosti  dinara po srednjem kursu NBS na dan Click here to enter a date..

3.1.1. Povećanje osnivačkog kapitala Društva posebne namene DPN

3.1.1.1 Ugovorne strane su saglasne da ugovoreni iznos faze 1. iz člana 3.1 ovog Aneksa, predstavlja novčani osnivački ulog Koncesionara u Regionalnom privrednom društvu „Niški region“ doo, Niš, matični broj PIB ,

3.1.1.2. Koncesionar je obavezan da u roku od 30 dana od potpisivanja Javnog pristupi DPN-u i upiše-poveća osnovni kapital, novčanim ulogom u visini određenoj Ponudom Koncesionara, u skladu sa Aneksom IV Javnog ugovora, Ugovorom o osnivanju DPN-a, i Zakonom o privrednim društvima.

3.1.1.3. Uplata upisanog novčanog uloga Koncesionara u DPN saglasna je dinamici izvršenja i realizacije Programa projektovanja i izgradnje utvrđenih članovima 3. 1. 4. i 3. 3. 3. Javnog ugovora.

3. 1. 1. 4. Ugovorne strane su saglasne da vrednost investicije iz člana 3. 1. može biti izmenjena na način i pod uslovima definisanim Aneksom IV i članom 11. javnog ugovora.

**ČLAN 4. Naknada jedinične cene u odnosu na eksploataciju postrojenja, obračunate po toni predatog opštinskog komunalnog otpada (MSW)(u fazi 2)**

4.1.Naknada koncesionaru za odlaganje otpada **(6.1.a.ii)**

4.1.1. Koncesionar je ponudio, a Koncedent prihvatio cenu naknade obračunate po toni predatog opštinskog komunalnog otpada (MSW) koju koncesionar dobija za izvršene usluge definisane Javnim ugovorom i Ponudom Koncesionara br.od Click here to enter a date. koja iznosi evra/tona, u dinarskoj protivvrednosti  dinara/tona po srednjem kursu NBS na dan Click here to enter a date..

4.1.2. Mesečnu cenu za odlaganje ili tretman opštinskog komunalnog otpada u postrojenju, Koncesionar obračunava na osnovu količine primljenog komunalnog otpada, od strane lokalnog operatera u RCUO i transfer stanicama za svaku lokalnu samoupravu-Koncedenta posebno, po ugovorenoj jedinici mere: tona.

Mesečnu fakturu sa navedenom količinom primljenog komunalnog otpada Koncesionar dostavlja finansijskoj službi lokalnog operatera.

Mesečna faktura se usaglašava sa podacima lokalnog operatera.

4.2. Korisnici usluga Koncesionara (građani), plaćaju naknadu za izvršenu uslugu.

4.2.1. Ugovorne strane su saglasne, da lokalni operateri za račun Koncesionara, fakturišu i naplaćuju naknadu korisnicima usluga Koncesionara, po metodologiji i u rokovima definisanim odlukama nadležnih organa lokalnih samouprava-koncedenta. Odlukom nadležnog organa smatra se odluka lokalne samouprave na čijoj se teritoriji vrši usluga sakupljanja otpada.

4.2.2. Lokalni operater je obavezan da evidentira sve korisnike usluga na teritoriji lokalne samouprave-Koncedenta, da formira elektronsku matičnu bazu korisnika usluga i dostavi ih Koncesionaru pre početka eksploatacije novog postrojenja (faza 2.) i vrši ažuriranje iste za sve vreme trajanja Javnog ugovora. Lokalni operater dužan je da prilagodi elektronsku matičnu bazu korisnika usluga na način na koji Koncesionar zahteva, o trošku Koncesionara.

4.2.3. Lokalna samuprava-koncedent kao osnivač lokalnog operatera obavezan je da donese odgovarajuće skupštinske odluke kojima se omogućava izvršavanje ugovornih obaveza koje se tiču obaveza lokalnog operatera. Ukoliko za vreme trajanja Javnog ugovora poslove lokalnog operatera lokalna samouprava-koncedent poveri trećem licu, dužna je da obezbedi izvršavanje ovog Ugovora po ugovorenim uslovima koji se odnose na lokalnog operatera, ili novim uslovima sa kojima se prethodno saglasio Koncesionar.

4.2.4. Lokalni operater ima pravo na pokriće troškova i na razumnu naknadu za izvršenu uslugu Koncesionaru koja ukupno ne može biti viša od 3% od naplaćene naknade za račun Koncesionara. Naknada se fakturiše jednom mesečno sa rokom plaćanja od 15 dana.

4.2.5. Lokalni operater je obavezan da naplaćenu naknadu iz člana 4.2.1. bezuslovno i u celosti plati Koncesionaru po usaglašenim mesečnim fakturama za predati komunalni otpad u roku od 60 dana od dana prijema mesečne fakture Koncesionara.

Fakturisanu a nenaplaćenu naknadu korisnika usluga, lokalni operater je dužan utužiti nadležnom Sudu najkasnije 45 dana od dana isteka roka za plaćanje po fakturisanoj naknadi, o čemu mora da dostavi dokaze Koncesionaru

4.2.6. Lokalni operater uz svaku usaglašenu mesečnu fakturu koju je Koncesionar izdao za primljeni komunalni otpad dostavlja Koncesionaru detaljni mesečni izveštaj o naplaćenoj naknadi korisnicima usluga Koncesionara i podatke o nenaplaćenim potraživanjima i utuženjima korisnika usluga.

4.2.7. Prihod od sudski naplaćenih potraživanja lokalni operater u celosti prenosi Koncesionaru i to osnovicu sa pripadajućom kamatom, dok zadržava realne troškove sudskog postupka i to sudske takse, advokatske usluge, veštačenja i slično. Koncesionar i lokalni operater mogu i drugačije definisati podelu ovih prihoda zavisno od toga ko od zanteresovanih strana snosi troškove vođenja sudskog postupka.

4.2.8. Ukoliko lokalni operater plati mesečnu fakturu Koncesionara za primljeni komunalni otpad u celosti, nije obavezan da dostavlja izveštaje iz člana 4.2.6.

Ukoliko lokalni operater ne izvrši obaveze ili obaveze u rokovima iz člana 4.2.5. i 4.2.6., dužan je platiti mesečnu fakturu Koncesionara za primljeni komunalni otpad u celosti, kao i pripadajuću kamatu.

4.3. Obligacioni odnosi i garancije

4.3.1. Ugovorne strane su saglasne da je verodostojna isprava na osnovu koje nastaje dužničko poverilački odnos usaglašena mesečna faktura koju Koncesionar izdaje lokalnom operateru, uređena članom 4.1.2.

4.3.2. Lokalni operater i Koncesionar obavezni su da potpišu Ugovor zasnovan na odredbama javnog ugovora, ovog Aneksa.

4.3.3. Ugovor iz člana 4.3.2. ima važnost se za sve vreme trajanja Javnog ugovora.

4.3.4. Koncesionar ima pravo na naknadu štete prouzrokovane bilo kojom radnjom lokalnog operatera, za koju je lokalni operater odgovoran, a koja nije u skladu sa javnim ugovorom, ovim Aneksom i Ugovorom iz člana 4.3.2. ovog Aneksa. Lokalni operater je dužan načinjenu štetu u potpunosti namiri.

4.3.5. Lokalni operater kao garanciju ispunjenja za preuzetu obavezu iz člana 4.2.5. ovog Aneksa ostavlja Koncesionaru 12 blanko menice.

4.3.6. Lokalna samouprava-koncedent je odgovorna za sve pravne radnje koje lokalni operater preduzme u toku trajanja Javnog ugovora, i dužna je obezbediti primenu istog tokom celog vremena njegovog trajanja.

4.3.7. Ugovor između lokalnog operatera i Koncesionara prestaje da važi ukoliko Koncedent i Koncesionar raskinu Javni ugovor, na način i iz razloga definisanih Javnim ugovorom, bez obzira čijom krivicom.

4.3.8. Lokalni operater može raskinuti Ugovor sa Koncesionarom u sledećim slučajevima:

a) ukoliko Koncesionar ne izvrši obavezu preuzetu člana 4.2. 4. ovog Aneksa;

b) ukoliko Koncesionar zloupotrebi datu garanciju i naplati naknadu protivno dinamici definisanoj članom 4. 2. 5. Aneksa;

c) ukoliko je Koncesionar nelikvidan, tj. ukoliko mu je tekući račun blokiran duže od 30 dana bez prestanka u toku poslovne godine ili se protiv koncesionara pokrene stečajni postupak.

4.3.9. Koncesionar može raskinuti Ugovor sa lokalnim operaterom u sledećim slučajevima:

a) ukoliko lokalni partner svojim aktivnostima ugrožava izvršenje Javnog ugovora od strane Koncesionara, naročito:

- učestalo kasni sa prenosom naplaćene naknade korisnicima usluga Koncesionaru iz člana 4.2.1. ovog Aneksa,

- ukoliko je lokalni operater nelikvidan, tj. ukoliko mu je tekući račun blokiran duže od 30 dana bez prestanka u toku poslovne godine,

- ukoliko lokalni operater ne ispunjava ugovorne obaveze iz člana 4.1.2. ovog Aneksa i Ugovora.

b) ukoliko je pokrenut stečaj ili likvidacija lokalnog operatera.

U slučaju raskida Ugovora po ovom članu, lokalna samouprava-koncedent je obavezan da preuzme obaveze lokalnog partnera u delu naplate naknade za račun Koncesionara, ili da donese sve potrebne odluke nadležnih organa lokalnih samouprava - koncedenta, koje bi omogućile organizovanje naplate naknade samostalno od strane Koncesionara.

U slučaju samostalne naplate naknade korisnicima usluga od strane Koncesionara, Koncesionar nema pravo da zahteva povećanje cena naknade iz člana 4.1. ovog Aneksa.

**ČLAN 5. Koncesiona naknada**

5.1. Koncesionar je ponudio, a Koncedent prihvatio koncesionu naknadu definisanu Javnim ugovorom **(čl. 6.2)** i Ponudom Koncesionara br.  od Click here to enter a date. koja iznosi  evra/tona, u dinarskoj protivvrednosti  dinara po srednjem kursu NBS na dan Click here to enter a date..

5.1.1. Koncesiona naknada se obračunava po mesečnoj količini primljenog opštinskog komunalnog otpada na način definisan za naplatu naknade koju korisnici usluga plaćaju u članu 4.1.2. ovog Aneksa.

Osnov za obračun visine koncesione naknade je usaglašena mesečna količina primljenog opštinskog komunalnog otpada

5.1.2. Koncesiona naknada se plaća u celosti na osnovu obračuna iz člana 5.1. ovog Aneksa.

5.1.3. Ugovoreni rok plaćanja koncesione naknade je 30 dana od dana izdavanja usaglašene mesečne fakture Koncesionara iz član 4.1.2. ovog Aneksa.

5.1.4. Sve fiskalne obaveze po osnovu plaćanja koncesione naknade snosi Koncesionar.

5. 2. Koncesionar ima pravo da vrši usluge za treća lica (u skladu sa odredbama Javnog ugovora **(6.2.a.)** ) i naplaćuje ih po komercijalnim uslovima u skladu sa svojom poslovnom politikom.

Cena izvršenih usluga trećim ne može biti niža od cene koja je ugovorena u članu **4.1.**

5.2.1. Koncesionar plaća koncesionu naknadu Koncedentu za izvršene usluge trećim licima u skladu sa članom **6.2.** Javnog ugovora, na način i u iznosu definisanom u članu 5.1. ovog Aneksa.

5.2.2. Koncesionar je obavezan da dostavi Koncedentu mesečni izveštaj i mesečne fakture o izvršenim uslugama trećim licima.**(6.2.b)**

5.2.3. Na rok plaćanja koncesione naknade za usluge izvršene trećim licima primenjuje se član 5.1.3. ovog Aneksa.

**ČLAN 6. Obaveza finansiranja izrade koncesione dokumentacije, planskih dokumenata,kao i ekspropijacije i konverzije zemljišta .**

6.1. Ugovorne strane su saglasne da Koncesionar refundira troškove koje je Koncedent imao za pripremu projekta koncesije i to:

a) troškove izrade Plana detaljne regulacije za lokaciju RCUO, u iznosu od  dinara,

b) troškove eksproprijacije zemljišta za lokaciju RCUO, u iznosu od  dinara.

6.1.1. Troškove definisane u članu 6.1. ovog Aneksa, Koncesionar plaća lokalnoj samoupravi -koncedentu, svakoj Opštini ponaosob po sledećoj specifikaciji:

|  |  |
| --- | --- |
| Jedinica lokalne samouprave | Učešće |
| Grad Niš | 66,22% |
| Opština Doljevac | 4,74% |
| Opština Gadžin Han | 2,02% |
| Opština Merošina | 3,57% |
| Opština Svrljig | 3,65% |
| Opština Aleksinac | 13,22% |
| Opština Sokobanja | 4,18% |
| Opšina Ražanj | 2,4% |

6.2. Ugovorne strane su saglasne da Koncesionar sufinansira troškove pripreme i izrade koncesione dokumentacije, u iznosu od  dinara.

6.2.1. Troškove definisane u članu 6.2. ovog Aneksa, Koncesionar plaća RRA Jug doo Niš Javnom telu za pokretanje i sprovođenje postupka koncesije.

6.3. Troškove iz članova 6.1. i 6.2. ovog Priloga, Koncesionar je dužan uplatiti u celosti u roku od 90 dana od dana potpisivanja Javnog ugovora.

6.3.1. Koncesionar se odriče bilo kog prava po osnovu finansijskog ulaganja, kao i prava povraćaja finansijskih sredstava po bilo kom osnovu, definisanih članovima

6. 1. i 6. 3. ovog Aneksa.

6.4. Konverzijue zemljišta iz poljoprivrednog u gradsko građevinsko, sprovodi i finansira Koncesionar u skladu sa zakonskom procedurom.

**ČLAN 7. Finansijska obaveza korporativne odgovornosti i zaštite životne sredine**

7.1. Ugovorne strane su saglasne da će zajedničkim angažovanjem poboljšati uslove života lokalnoj zajednici koja živi na teritoriji Opštine Doljevac, u delu Opštine na kojoj je lokacija RCUO.

7.2. Koncesionar je saglasan da će finansirati ili sufinansirati projekte Koncedenta u smislu člana 7. 1. ovog Aneksa.

7.3. Minimalni iznos sredstava koje će Koncesionar obezbediti je 1.000.000 (jedan milion evra), namenski u smislu člana 7.2. ovog Aneksa.

Koncedent je obavezan da obezbedi najmanje 30% sredstava svog učešća, u odnosu na sredstva koje ulaže Koncesionar.

Ugovorne strane su saglasne da se kao učešće Koncedenta prihvataju i sva uložena sredstva u započete projekte, a koji se učešćem Koncesionara, nastavljaju.

7.4. Isključivo je pravo Koncedenta da predloži projekte koje će Koncesionar finansirati ili sufinansirati u smislu članova 7.1. i 7.2. ovog Aneksa.

Koncesionar se odriče prava prigovora na predložene projekte i dužan je bezuslovno pristupiti realizaciji istih.

7.5. Ugovorne strane su saglasne da se sredstva definisana u članu 7.3. ovog Aneksa, ulažu sledećom dinamikom:

- u prvoj godini realizacije javnog ugovora 50% sredstava,

- u drugoj godini realizacije javnog ugovora 50% sredstava.

Datum početka realizacije javnog ugovora je dan potpisivanja javnog ugovora.

7.6. Ugovorne strane su dužne, u roku od 60 dana od dana potpisivanja javnog ugovora, da potpišu poseban Ugovor o realizaciji obaveza iz člana 7.1. ovog Aneksa, sa detaljno utvrđenim obavezama ugovornih strana i dinamikom izvršenja obaveza.

**ČLAN 8. Obaveza plaćanja ugovornih kazni**

8.1. Koncesionar je dužan da ugovornu kaznu definisanu Aneksom V Javnog ugovora plati u roku od 15 dana od dana kada je nastupio razlog za Ugovornu kaznu. Ugovorna kazna se plaća u skladu sa valutnom klauzulom definisanom u članu 1 ovog aneksa.

**ČLAN 9. Obaveza isporuke i plaćanja minimalnih garantovanih količina opštinskog komunalnog otpada (MSW)**

9.1. Lokalna samouprava -koncedent je obavezna da isporuči minimalne garantovane količine opštinskog komunalnog otpada definisane članom 6.4.4. Javnog ugovora.

9.1.1. Obračun minimalnih garantovanih količina opštinskog komunalnog otpada, po lokalnoj samoupravi, vrši se na godišnjem nivou zbrajanjem usaglašenih mesečnih količina iz člana 4.1.2. ovog Aneksa, o čemu će Koncesionar i lokalna samouprava-koncedent sačiniti Zapisnik po završetku svake poslovne godine za vreme trajanja Javnog ugovora.

9.1.2. Zapisnik iz člana 9.1.1. ovog Aneksa se potpisuje sa svakom lokalnom samoupravom-koncedentom i mora da sadrži:

a) ukupnu primljenu količinu opštinskog komunalnog otpada;

b) garantovanu minimalnu količinu opštinskog komunalnog otpada ugovorenu Javnim ugovorom za lokalnu samoupravu-koncedenta na koju se Zapisnik odnosi;

c) Razliku između količine primljenog i minimalno ugovorenog opštinskog komunalnog otpada.

d) Pečat i potpis lokalne samouprave-koncedenta i Koncesionara.

9.1.2.1. Ugovorne strane su obavezne da sačine Zapisnik na način definisan članom 9.1.2. ovog Aneksa u roku od 30 dana po završetku poslovne godine.

9.1.2.2. Negativnu razliku primljene količine (predato manje MSW od ugovorene minimalne količine) iz člana 9.1. ovog Aneksa, lokalna samouprava-koncedent je dužna da plati Koncesionaru jednako kao da je ta količina MSW predata.

9.1.2.3. Finansijska obaveza iz člana 9.1.2.2 ovog Aneksa ni u kom slučaju ne može biti preneta na lokalnog operatera i korisnike usluga.

9.1.2.4. Finansijsku obavezu definisanu članom 9.1.2.2. ovog Aneksa, lokalna samouprava koncedent je dužna da plati u roku od 30 dana od dana potpisivanja Zapisnika.

9.1.2.5. Lokalna samouprava koncedent dužna da donese sve potrebne odluke u skladu sa svojim normativnim aktima kako bi u rokovima iz članova 9.1.2.1. i 9.1.2.2. utvrdila i izvršila finansijsku obavezu u smislu člana 9. ovog Aneksa.

9.1.2.6. Za pozitivnu razliku primljene količine (predato više MSW od ugovorene minimalne količine) iz člana 9.1. ovog Aneksa, Koncesionar ne polaže nikakva posebna finansijska prava, sem onih koja su definisana članom 4.1.1. ovog Aneksa.

**ČLAN 10. Usklađivanje finansijskih obaveza u odnosu na promenu kursa RSD-EUR u toku primene Javnog ugovora**

10.1. Dan obligacije za finansijske obaveze Koncesionara u smislu člana 1.2. ovog Aneksa jeste

a) dan uplate novčanog upisanog uloga Koncesionara iz člana 3.1.1.3. ovog Aneksa;

b) dan izdavanja usaglašene mesečne fakture iz članova 5.1.3. i 5.2.3. ovog Aneksa;

c) dan potpisivanja Javnog ugovora iz člana 6.3. ovog Aneksa;

d) dan početka realizacije projekata iz člana 7. ovog Aneksa;

e) dan izdavanja fakture iz člana 4.2.4. ovog Aneksa;

f) dan nastupanja razloga za ugovornu kaznu iz Aneksa V Javnog ugovora;

g) dan propuštanja valutnog usklađivanja cene naknade iz članova 10.2.1. i 10.2.4. ovog Aneksa;

10.1.2. Dan obligacije za finansijske obaveze lokalne samouprave koncedenta Koncesionara u smislu člana 1.2. ovog Aneksa jeste:

a) dan potpisivanja Zapisnika iz člana 9.1.2. ovog Aneksa;

b) dan propuštanja valutnog usklađivanja ugovorne cene naknade iz člana 4. 1. 1. ovog Aneksa, a u vezi sa članom 10. 2. 1. i 10. 2. 4. Aneksa.

10.1.3. Za obaveze ugovornih strana koje mogu nastati u toku trajanja Javnog ugovora, kao dan nastanka obligacije iz člana 1.2. ovog Aneksa smatra se dan nastanka dužničko-poverilačkog odnosa u smislu odredaba Javnog ugovora i Zakona o obligacionim odnosima Republike Srbije.

10.2. Koncesionar ima neopozivo pravo na redovno i vanredno usklađivanje cene ugovorene naknade iz člana 4.1.1. u skladu sa valutnom klauzulom iz člana 1.3. ovog Aneksa i člana **11.3.** Javnog ugovora.

10.2.1. Redovno valutno usklađivanje ugovorene cene naknade iz člana 4.1.1. vrši se jednom godišnje i to 31.12 svake poslovne godine u skladu sa članom 1.2. ovog Aneksa.

10.2.2. Redovno valutno usklađivanje je obavezno bez obzira na negativnu ili pozitivnu kursnu razliku i procenat iste.

10.2.3. Vanredno valutno usklađivanje ugovorene cene naknade iz člana 4.1.1. vrši se po ispunjenju uslova iz člana 10.2.4. ovog Aneksa.

10.2.4. U slučaju promene kursa valute plaćanja +/- 10%, zaključno sa poslednjim danom u mesecu u odnosu na poslednji dan u prethodnoj godini, vrši se usklađivanje cene iz člana 10.2.3. ovog Aneksa, u punom valutnom procentu.

10.2.5. Ugovorne strane su dužne, odmah i bez odlaganja po utvrđivanju ispunjenosti uslova iz člana 10.2.4. da primene nove cene naknade iz člana 4.1.1. ovog Aneksa.

10.2.6. Ugovorne strane se odriču prava iz člana 10.2.3. ukoliko nije ispunjen uslov iz člana 10.2.4. ovog Aneksa.

10.3. Svaka od ugovornih strana ima pravo na srazmernu naknadu štete pričinjene propuštanjem ili odlaganjem primene člana 10. ovog Aneksa, od strane ugovarača koji je svojim ponašanjem naneo merljivu štetu drugoj strani.

**ČLAN 11. Opšte finansijske odredbe**

11.1. Ugovorne strane su saglasne da se realizacija finansijskih obaveza definisanih ovim Aneksom vrši na način definisan Javnim ugovorom.

11.2. Ugovorne strane su saglasne da se za sve međusobne finansijske obaveze ne pomenute u ovom Aneksu primenjuju odredbe Javnog ugovora i Zakona o obligacionim odnosima Republike Srbije.

Za koncedenta Za koncesionara

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Javni ugovor [↑](#footnote-ref-1)